Diari Oficial de la Generalitat Valenciana


Sumari del DOGV 4909, del 23-12-2004 (2004/13102)

ORDE de 14 de desembre de la Conselleria de Cultura, Educació i Esport, per la qual es publiquen les unitats del Primer Cicle de l'Educació Secundària Obligatòria previstes en la planificació educativa en els instituts i seccions d'Educació Secundària.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4909

Data del DOGV
:   23-12-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/13607


Data del document
:   14-12-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * ensenyament secundari
    * centre d'ensenyament
    * planificació educativa

ORDE de 14 de desembre de la Conselleria de Cultura, Educació i Esport, per la qual es publiquen les unitats del Primer Cicle de l'Educació Secundària Obligatòria previstes en la planificació educativa en els instituts i seccions d'Educació Secundària. [2004/X13122]
  
La disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu (BOE núm. 238, de 4 d'octubre), preveu que el professorat d'Educació General Bàsica integrat per mitjà de la dita llei en el cos de mestres, podrà prestar servicis en el Primer Cicle d'Educació Secundària Obligatòria.
  
La Llei 24/2001, de 27 de desembre, de Mesures Fiscals Administratives i de l'Orde Social (BOE núm. 313, de 31 de desembre), en l'article 84 modifica el primer incís de la disposició addicional primera de la Llei Orgànica 1/1990, de 3 d'octubre, d'Ordenació General del Sistema Educatiu, determinant que el calendari d'aplicació de la nova ordenació del sistema educatiu, en els aspectes pendents encara d'aplicació, tindrà un àmbit temporal de catorze anys.
  
L'Orde de 15 de gener de 1997, de la Conselleria de Cultura, Educació i Ciència (DOGV núm. 2.915, de 24 de gener), va establir els criteris per a fixar els llocs de treball dels instituts d'Educació Secundària que podran ser oferits als funcionaris pertanyents al cos de mestres, per a impartir els ensenyaments del Primer Cicle de l'Educació Secundària Obligatòria, llocs de treball que es determinen en funció del nombre d'unitats del citat cicle.
  
Així, doncs, des de 1997, en virtut de diverses ordes de la Conselleria de Cultura, Educació i Esport (Orde de 20 de gener de 1977, DOGV núm. 2.917; Orde de 23 d'abril de 1998, DOGV núm. 3.232; Orde 5 de maig de 1999, DOGV núm.3.500; Orde de 18 de maig de 2000, DOGV núm.3.761; Orde de 27 de juny del 2000, DOGV núm. 3.788; Orde d'11 de maig de 2001, DOGV núm.4.006; Orde de 29 de maig de 2002, DOGV núm. 4.271; Orde de 19 de maig de 2003, DOGV núm. 4.512; Orde de 7 de juny de 2004, DOGV núm.4.778) s'han anat creant unitats de 1r Cicle d'Educació Secundària Obligatòria en instituts i seccions, conseqüència de la incorporació del citat cicle a estos centres.
  
És convenient arreplegar en una norma l'estat de la qüestió, on es reflectisca: d'una banda, totes les unitats del Primer Cicle de l'Educació Secundària Obligatòria que, d'acord amb la planificació educativa, corresponen a cada Institut o Secció; i d'altra banda, les unitats creades fins al moment actual i, finalment, les unitats que d'acord amb la citada planificació estan previstes que entren en funcionament en els centres d'Educació Secundària de la xàrcia pública, a l'efecte de determinar, si és procedent, les adscripcions corresponents.
  
En virtut d'això i d'acord amb el Reial Decret 2.093/1983, de 28 de juliol (BOE núm. 187, de 6 agost), sobre traspàs de funcions i servicis en matèria d'educació i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià (DOGV núm. 138, de 30 de desembre),
  
ORDENE
  
Primer
  
El nombre d'unitats del 1r Cicle d'Educació Secundària Obligatòria que correspon a cada institut i secció prevista en la planificació educativa, és la que s'indica en la columna ?a- de l'annex I. Així mateix, en el citat annex també s'arreplega, en la columna ?b?, les unitats que han sigut creades fins al curs 2004/2005.
  
Les unitats del 1r Cicle de l'Educació Secundària Obligatòria que s'han previst crear, d'acord amb la planificació educativa en els instituts i seccions, són les que es determinen en la columna ?c- del citat annex.
  
Segon
  
Els col·legis que constituïxen la zona d'àmbit d'influència a l'efecte de la provisió dels llocs de treball que corresponga, es determinen en l'annex II de la present orde.
  
DISPOSICIONS FINALS
  
Primera
  
Autoritze les direccions generals d'Ensenyament i de Personal Docent perquè, en l'àmbit de les seues respectives competències, desenrotllen el que disposa esta orde.
  
Segona
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar, potestativament, recurs de reposició, o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 14 de desembre de 2004
  
El conseller de Cultura, Educació i Esport,